# Akvariumas

### Straipsnis iš Vikipedijos, laisvosios enciklopedijos.

Didžiulis akvariumas prekybos centre „Mega“ Kaune
Gėlo vandens akvariumas su gausia augmenija
Buitinio akvariumo vandens filtravimo schema: vandens įsiurbimas (1), mechaninis (2), cheminis (3) ir biologinis (4) filtravimai, išfiltruoto vandens išpilimas (5.)

Akvariumas (lot. aquarium – vandens talpykla) – dažniausiai stiklinis indas ar įrenginys, skirtas laikyti, veisti, tirti ar demonstruoti vandens gyvūnus. Akvariumai būna įvairaus dydžio, juose paprastai imituojama natūrali aplinka, parenkant deguonies kiekį, temperatūrą, metabolitus, rūgštingumą, apšvietimą, auginant augalus.

Buitiniai akvariumai naudojami laisvalaikiui, juose dažnai laikomos mažos, spalvingos, egzotiškos išvaizdos žuvys.

Zoologijos soduose ir mokslo įstaigose įrengtuose akvariumuose tiriama vandens gyvūnų ekologija, biologija, selekcija.

Dideliems vandens gyvūnams (banginiams, delfinams, orkoms, vėžliams) laikyti skirti akvariumai vadinami okeanariumais arba delfinariumais.

Panašūs į akvariumą įrenginiai Britanijoje pradėti naudoti XIX a. ketvirtajame dešimtmetyje, siekiant apsaugoti laivais pervežamus retus augalus. Akvariumai pradėjo populiarėti po pademonstravimo parodoje 1851 m. Akvariumo terminas pirmą kartą panaudotas anglų natūralisto ir mokslo populiarintojo Ph. H. Gosse darbuose 1853 m.

Garsiausi pasaulio akvariumai įrengti Niujorke, Monake, Plymute, Havajuose, Majamyje.

## [taisyti] Lietuvoje

Lietuvoje didžiausi akvariumai yra Klaipėdos jūrų muziejuje (nuo 1975 m.), Ekologijos institute Vilniuje (nuo 1972 m.).

2005 m. prekybos centre „Mega“ šalia Kauno atidarytas vienas didžiausių prekybos centruose įrengtų akvariumų Europoje. Akvariumo aukštis siekia 10,65 m, plotis – 4 m, ilgis – 11 m, talpa – 170 000 litrų, kaina – 12 mln. litų. Jis patenka į pirmąjį aukščiausių pasaulio akvariumų dešimtuką. Statybai panaudota 90t ypač patvaraus akrilo plokščių, atstojančių įprastą stiklą. Vietomis akrilo plokštės storis siekia 30 cm, o metalinė akvariumą laikančioji konstrukcija pagaminta iš 20t nerūdijančio plieno. Akvariumo techninėse patalpose išgaunamas tikras jūrinis vanduo, kuris yra perfiltruojamas biologiniais, putos paskirstymo, smėlio filtrais.

Rodomas puslapis "http://lt.wikipedia.org../../../a/k/v/Akvariumas.html"

Kategorija: Ekologija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Asturianu
- Català
- Česky
- Cymraeg
- Dansk
- Deutsch
- English
- Español
- Esperanto
- Français
- Galego
- Hrvatski
- Bahasa Indonesia
- Italiano
- עברית
- Latina
- Nederlands
- 日本語
- ‪Norsk (bokmål)‬
- Occitan
- Polski
- Português
- Русский
- Simple English
- Suomi
- Svenska
- Türkçe
- Українська
- 中文